અને છેલ્લે, ૧૮ લાખ ગામડાઓ અને સવાસો કરોડના દેશમાં કરોડો રૃપિયા ક્યાંય દેખાયા નહીં. શરુઆતી બૂમરેંગને પારખીને જ સરકારે નોટબંધીને કાળાં નાણાં વિરોધી ચળવળ ગણવાને બદલે કેશલૅસની ચળવળ બનાવી દીધી હતી. શરુઆતમાં તે સારી ચાલી, પણ ધીમેધીમે તેમાં પણ રોકડ વ્યવહારો શરુ થઈ ગયા. સરકાર જ્યાં સુધી અર્થશાસ્ત્ર એ સામાજિક વિજ્ઞાન છે એ વાત નહીં સમજે ત્યાં સુધી આવા ખર્ચાળ તાયફા થતા રહેશે. આ એક વર્ષમાં ભ્રષ્ટાચાર, બેનામી વ્યવહારો, આતંકવાદ, નકલી નોટો કશું જ બદલાયું નથી. હા, ખેડૂતો, રોજમદારો, કામદારો અને લાઈનમાં ઉભા રહેલા લોકોએ ઘણું ગુમાવ્યું. આ અફડાતફડીમાં સ્વજનો ગુમાવનાર પરિવારોએ દેશ માટે બલિદાન આપ્યું અને તેમને સામે શું મળ્યું તે પૂછવાનો પણ કોઈને સમય નથી.